Ilm Ke Baghair Fatwa Dena 



Sawaal: 

Kuch Loog Ilm na hone ke bawajood Fatwa Dete hai, inke baare me kya hukum hai? 
Jawaab: 

Ye Amal bohat khatamaak aur kabeera gunah hai. Ilm ke baghair baat ko 
Allaah Ta'ala shirk ke saath bayaan kiya hai. Irshaad-e-Baari Ta'ala hai: 

"(Aye Paighambar!) kehdijiye ke mere Parwardigaar ne to Behayayee ki baato ko, 
zaahir ho ya pooshida aur gunah ko aur naahaq ziyaadati karne ko haraam kiya hai 
aur isko bhi(haraam kiya hai) ke turn kisi ko Allaah ka shareek banaaoo jiski usne 
koyi sanad naazil nahi ki aur isko bhi(haraam kiya hai) ke Allaah ke baare me aaisi 
baatein kaho jinka tumhe kuch ilm nahi." (Al-A'raf,7:33) 

Ye Hukum sub ko shaamil hai ke Allaah ki zaat ke baare me ya iski sifaat ke 
baare me ya is ke af aal ke baare me ya iske shar'yi ahkaam ke baare me Ilm ke 
baghaair baat karna mana' hai. Kisi shaqs keliye bhi us waqt tak kisi cheez ke baare 
me fatwa dena jaayez nahi, jabtak use ye maloom na ho ke uske baare me Allaah 
Ta'ala ki shariyat ka hukum kya hai aur uske liye uske paas us malka ka hona bhi 
zaroori hai, jisse wo Kitaab Allaah aur Sunnat-e-RasoolAllaah(rI?) ke nusoos ke 
maane' wa mafhoom ko bhi samajh sake, jab ismi ye malka paida hojaaye to phir wo 
fatwa de sakta hai. Mufti dar haqeeqat Allaah Ta'ala ki tarjumaani karta aur 
Nabi((ft?) ke Irshaadaat ko Aage pohunchaata hai lehaaza agar wo koyi baat ilm ke 
baghair kehta hai ya nazr wo ijtehaad aur dalaa'il par ghaur ki raushni me haasil hone 
waale zan-e-ghaalib ke baghaair kehta hai, to usne Ilm ke baghaair Allaah Ta'ala aur 
uske Rasool(rI?) ki taraf baat mansoob karne ke jurm ka irtekaab kiya lehaaza use 
sazaa keliye taiyaar rehna chahiye. Irshaad-e-Baari Ta'ala hai: 

"To us shaqs se ziyaada kaun zaalim hai jo Allaah par jhoot ifteraah kare taa ke 
azraah bedanishi loogo ko gumraah kare kuch shak nahi ke Allaah zaalim loogo ko 
hidaayat nahi deta."(Al-An'am,6:144) 

-Sheikh Ibn-e-Usaimeen 

Fatwe Ke Baare Me Khabar dene me koyi Harj Nahi 

Sawaal: 

Tulaba aik aaise ustaad se fatwa poochte hai, jiske paas munaasib ilm to hai laikin 
wo fatwa dene ka ahel nahi hai haa albattah is tarha ke sawaal ka usne baaz siqqah 
ulaama se jawaab zaroor sunrakha hota hai, to kya iskeliye ye jaa'ez hai ke wo tulaba 
ko ye fatwa de ya zaroori hai ke jawaab ko saaheb-e -fatwa ki tarfaf mansoob kiya 
jaaye? 

Jawaab: 

Jab kisi aaise shaqs se sawaal kiya jaaye jiske paas fatwa dene ki aheliyat na 
ho aur use Mu'tabar ulamaa ka fatwa yaad ho to us fatwe ke bataane me koyi harj 
nahi laikin jawaab ko apni taraf mansoob na kare balke ye kahe ke maine falaah 
shaqs ko uska ye fatwa dete ho we suna hai jab ke use wo fatwa baghaair shak wo 
shubah ke yaad ho. <J&& 

-Sheikh Ibn-e-Baaz 

